ΓΡΑΠΤΗ ΕΡΩΤΗΣΗ E-1723/96 υποβολή: Jan Bertens (ELDR) προς την Επιτροπή (25 Iουνίου 1996)

Θέμα: Δημιουργία πολιτιστικού χωριού στην κοιλάδα Mantenga της Σουαζιλάνδης

Έχει ακουσθεί ότι σχεδιάζεται η δημιουργία, με τη συγχρηματοδότηση του ΕΤΕ, πολιτιστικού χωριού στην κοιλάδα Mantenga, στον προστατευόμενο βιότοπο αγρίων ζώων του Milwane. Με δεδομένο ότι δεν επιτρέπεται η χρήση πόρων του ΕΤΕ όταν υπάρχει και το παραμικρό ενδεχόμενο αρνητικών επιπτώσεων στο περιβάλλον,

1. Γνωρίζει η Επιτροπή ότι σχεδιάζεται η κατασκευή πολιτιστικού χωριού στην κοιλάδα Mantenga, στον βιότοπο του Μilwane, και ότι το έργο αυτό θα έχει αρνητικές επιπτώεις για το περιβάλλον και τη φυσική ομορφιά του τοπίου;

2. Αληθεύει ότι για τη δημιουργία του πολιτιστικού αυτού χωριού θα χρησιμοποιηθούν πόροι του ΕΤΕ;

3. Η χρήση πόρων του ΕΤΕ επιτρέπεται μόνον μετά από πλήρη και εκ των προτέρων αξιολόγηση των περιβαλλοντικών επιπτώσεων. Στην προκείμενη περίπτωση, έχει διεξαχθεί αξιολόγηση περιβαλλοντικών επιπτώσεων; Πότε, και από ποιόν;

4. Εάν τα συμπεράσματα της ΑΠΕ είναι αρνητικά, θα μεριμνήσει η Επιτροπή ώστε να μην χρησιμοποιηθούν πόροι της ΕΤΕ για τη χρηματοδότηση του έργου;

5. Λαμβάνοντας υπόψη παλαιότερες περιπτώσεις χρηματοδότησης προγραμμάτων για την προστασία του περιβάλλοντος στη Σουαζιλάνδη, θα ήταν η Επιτροπή διατεθειμένη να εκφράσει τις ανησυχίες της στις αρχές της Σουαζιλάνδης;

Απάντηση του κ. Pinheiro εξ ονόματος της Επιτροπής (11 Ιουλίου 1996)

Η αντιπροσωπεία της Επιτροπής στη Σουαζιλάνδη έχει απόλυτη επίγνωση της ανησυχίας που εξέφρασε η Διοίκηση του Οργανισμού Mlilwane wildlife sanctuary (MWS) σχετικά με τη δημιουργία ενός πρότυπου χωριού στη γειτονική προστατευόμενη περιοχή Mantenga nature reserve (MNR). Η έκφραση ανησυχίας είχε ως αποτέλεσμα να θέσει η αντιπροσωπεία το θέμα υπόψη της Κυβέρνησης της Σουαζιλάνδης η οποία, διαμέσου της Swaziland national trust commission (SNTC), είναι υπεύθυνη για την ΜΝR.

Η αντιπροσωπεία πρότεινε να παράσχει συνδρομή σε μια μελέτη εκτίμησης των περιβαλλοντικών επιπτώσεων (ΜΕΠΕ) που αφορά τη δημιουργία του χωριού. Σε απάντηση, δέχθηκε τις διαβεβαιώσεις της Κυβέρνησης ότι αυτή η πτυχή εξετάσθηκε κατά την αρχική υποβολή του προγράμματος στην Επιτροπή Χωροταξίας και Προϋπολογισμού της Κυβέρνησης της Σουαζιλάνδης. Δηλώθηκε ότι το έργο όχι μόνο επικυρώθηκε από τη SNTC, η οποία έχει την αρμοδιότητα για τη διαχείριση των προστατευομένων περιοχών και τη διατήρηση της πολιτιστικής κληρονομιάς της Σουαζιλάνδης, αλλά εγκρίθηκε και από το Υπουργείο Εθνικών Πόρων και Ενέργειας καθώς επίσης και από τη Δημόσια Αρχή Περιβάλλοντος της Σουαζιλάνδης. Πρέπει να σημειωθεί ότι όλα τα επενδυτικά σχέδια που χρηματοδοτούνται από δημόσιους πόρους απαιτείται να ζητείται προηγουμέως η έγκριση της SEA βάσει της ενδεχόμενης επίπτωσής τους σε θέματα περιβάλλοντος πριν λάβουν την έγκριση για οικονομική ενίσχυση από τον προϋπολογισμό.

Παρά τις διαβεβαιώσεις και λαμβάνοντας υπόψη τις ιδιαιτερότητες αυτής της διαφωνίας μεταξύ των υπευθύνων των δύο προστατευομένων περιοχών (της MWS και της MNR), η αντιπροσωπεία της Επιτροπής στη Σουαζιλάνδη ήταν ιδιαίτερα προσεκτική όσον αφορά την έγκριση της χρησιμοποίησης των κονδυλίων του Ευρωπαϊκού Ταμείου Ανάπτυξης (ΕΤΑ) με σκοπό τη δημιουργία ενός πρότυπου πολιτιστικού χωριού. Μέχρι σήμερα δεν έχει δοθεί έγκριση, αν και η Αντιπροσωπεία στο πλαίσιο της προσπάθειάς της να επιτύχει φιλική διευθέτηση αυτού του λεπτού θέματος πρότεινε να παίξει ρόλο μεσολαβητού ανάμεσα στα διαφωνούντα μέρη και κατέστησε σαφές ότι θα ήταν πρόθυμη να στηρίξει μια ΜΕΠΕ κατόπιν σχετικής αίτησης.

Εν τω μεταξύ αξίζει να σημειωθεί ότι η Κυβέρνηση της Σουαζιλάνδης, η οποία βέβαια αποτελεί τον κύριο χρηματοδότη αυτού του έργου έχει ήδη προχωρήσει στην κατασκευή του συγκροτήματος παραδοσιακών κυψελών μελισσών, έργο το οποίο αποτελεί τη βάση του χωριού.

Η αντιπροσωπεία της Επιτροπής στη Σουαζιλάνδη αναγνωρίζοντας τη μέγιστη σημασία της περιβαλλοντολογικής πτυχής στις προστατευόμενες περιοχές, δίνει μεγάλο βάρος σ' αυτό το θέμα. Αν συνεχιστεί η διαφωνία ή αν υπάρξει αρνητικό αποτέλεσμα από μία ανεξάρτητη ΜΕΠΕ, τα κονδύλια EΤΑ δεν θα επιτραπεί να χρησιμοποιηθούν για τη δημιουργία του πρότυπου χωριού.